2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 182 της 31 Ιαν./12 Φεβρ. 1957 (ΦΕΚ Α' 21) Περί τροποποιήσεως της υπ’ αριθ. 1665/25.8. 1955 πράξεως του Υπουργικού Συμβουλίου. Εκυρώθη υπό του Νόμ. 3955/59. Λαβόν υπ’ όψιν την σχετικήν εισήγησιν του Υπουργού Κοινωνικής Προνοίας, αποφασίζει: 1.Εις την υπ’ αριθ. 1665/25.8.1955 πράξιν αυτού επιφέρονται αι κάτωθι τροποποιήσεις: 1)Όπου εν τη Πράξει αναφέρεται "Ο Υφυπουργός Κοιν. Προνοίας" αντικαθίσταται ούτος δια του "Υπουργού Κοιν. Προνοίας". 2-6)Τροποποιούνται αι παρ. 2, 3, 4, 8 και 9 της ανωτ. Π.Υ.Σ. 1665/55). 2.-1)(Κατηργήθη δια της κατωτ. Π.Υ.Σ. 996/58). 2)"Το Συμβούλιον, εν τη ενασκήσει της αρμοδιότητος αυτού της γνωμοδοτήσεως επί της καταρτίσεως σχεδίου ετησίου Προγράμματος αποκαταστάσεως προσφύγων, δύναται να χρησιμοποιή και ειδικούς υπαλλήλους άλλων Υπηρεσιών, αίτινες υποχρεούνται όπως παρέχωσιν εις το Υπουργείον Κοιν. Προνοίας παν στοιχείον, το οποίον ήθελε κριθή απαραίτητον δια την κατάρτισιν του ετησίου Προγράμματος. Η επί του σχεδίου Προγράμματος γνωμοδότησις του Συμβουλίου υποβάλλεται προς έγκρισιν εις τον Υπουργόν Κοιν. Προνοίας και εντάσσεται, κατά την ισχύουσαν διαδικασίαν εις το Πρόγραμμα Δημοσίων Επενδύσεων. Μετά την έκδοσιν της σχετικής εν προκειμένω Υπουργικής Αποφάσεως το Πρόγραμμα διαβιβάζεται εις την εν Γενεύη Υπηρεσίαν του Υπάτου Αρμοστού Ηνωμένων Εθνών δια τους Πρόσφυγας, δια του εν Αθήναις Γραφείου του, ως και εις την εν Γενεύη μόνιμον Ελληνικήν Αντιπροσωπείαν, ίνα λάβη γνώσιν αυτού". Το εδάφ. 2 ετροποποιήθη ως άνω δια της παρ. 4 της ΠΥΣ 996/58. 3)"Προς εκτέλεσιν των εγκεκριμένων Προγραμμάτων καταρτίζονται Συμβάσεις Έργων μεταξύ της Ελληνικής Κυβερνήσεως και του Υπάτου Αρμοστού Η.Ε. δια τους Πρόσφυγας. Προς εκτέλεσιν του υφ’ εκάστης Συμβάσεως προβλεπομένου 'Εργου εκδίδονται αι κατά Νόμον τριμερείς Υπουργικαί Αποφάσεις δια την έγκρισιν της αναγκαιούσης πιστώσεως εις βάρος του προϋπολογισμού Δημοσίων Επενδύσεων. Μετά την οριστικήν παραλαβήν των τα έργα περιέρχονται εις την δικαιοδοσίαν του Υπουργείου Κοιν. Προνοίας, όπερ μεριμνά δια την φύλαξιν και συντήρησιν αυτών μέχρι της οριστικής διαθέσεως των εις τους δικαιούχους". Το εδάφ. 3 ετροποποιήθη ως άνω δια της παρ. 6 της Π.Υ.Σ.996/58. II.Το Συμβούλιον, εν τη ενασκήσει των αρμοδιοτήτων αυτού έχει τας εξής ειδικάς Υπηρεσίας και όργανα: Τας Υποεπιτροπάς, την Υπηρεσίαν Παρακολουθήσεως Εφαρμογής Προγράμματος (ΥΠΕΠ) και την Γραμματείαν. Ηκολούθουν εδάφ. 1-6 της άνω παρ. ΙΙ, άτινα κατηργήθησαν δια της παρ. 7 της Π.Υ.Σ. 996/58. 3.Εξουσιοδοτείται, δια της παρούσης, ο επί της Κοινωνικής Προνοίας Υπουργός, όπως προβαίνη εις αγοράς δια λογαριασμόν του Ελληνικού Δημοσίου οικοπέδων και εν γένει ακινήτων, άτινα πρόκειται να διατεθώσιν προς τους υπό την προστασίαν του Ο.Η.Ε. τελούντας πρόσφυγας, εις εκτέλεσιν των σχετικών μετά της Υπάτης Αρμοστείας του Ο.Η.Ε. Προγραμμάτων Αποκαταστάσεως Προσφύγων και συμφώνως προς τους όρους των μεταξύ Ελληνικής Κυβερνήσεως και Οργανισμού Ηνωμένων Εθνών υπογραφομένων σχετικών συμβάσεων και εν συνεχεία εις την παραχώρησιν των ακινήτων τούτων εις τους κατά τα ανωτέρω δικαιούχους, επί ταυτοχρόνω συστάσει υποθήκης υπέρ του Ελληνικού Δημοσίου κατά τους όρους των Διεθνών συμβάσεων. Αι κατά τα ανωτέρω αγοραί θέλουσι πραγματοποιηθή δια κεφαλαίων της Υπάτης Αρμοστείας του Ο.Η.Ε. και του Κρατικού Προϋπολογισμού Δημοσίων Επενδύσεων ως προς τα οικόπεδα ειδικώς, ως συμμετοχή της Ελληνικής Κυβερνήσεως εις τας δαπάνας των Προγραμμάτων Αποκαταστάσεως, κατά τους όρους των σχετικών διεθνών συμβάσεων. Δια την πραγματοποίησιν των κατά τα ανωτέρω αγορών δύναται ο Υπουργός Κοιν. Προνοίας να συνιστά ειδικάς κατά τόπους Επιτροπάς. Αι εκθέσεις των Επιτροπών τούτων τίθενται υπ’ όψιν του Συντονιστικού Συμβουλίου δια τους πρόσφυγας προς γνωμάτευσιν και εγκρίνονται τελικώς υπό του Υπουργού Κοιν. Προνοίας. Αι σχετικαί δαπάναι δια την καταβολήν των φόρων, τελών, παντός είδους δικαιωμάτων, εισφορών ή κρατήσεων υπέρ τρίτων, άτινα βαρύνουν τους προς ους παραχωρούνται τα εν λόγω ακίνητα προσφυγάς βαρύνουν τας σχετικάς πιστώσεις του Προϋπολογισμού Δημοσίων Επενδύσεων, εφ’ όσον δεν καλύπτονται δια της συμμετοχής της Υπάτης Αρμοστείας του Ο.Η.Ε. συνιστώσαι εν τη τοιαύτη περιπτώσει συμμετοχήν της Ελληνικής Κυβερνήσεως εις τας δαπάνας των σχετικών Προγραμμάτων, κατά τους όρους των σχετικών διεθνών συμβάσεων και συνυπολογίζονται τελικώς εις την αξίαν του παραχωρουμένου ακινήτου. 4.Οι, κατά την εκ του εξωτερικού εισαγωγήν εφοδίων και εξοπλισμού εν γένει δια την εφαρμογήν των μετά της Υπάτης Αρμοστείας  υπογραφομένων συμβάσεων, καταβαλλόμενοι  δια λογαριασμόν των δικαιούχων προσφύγων  δασμοί   βαρύνουν   τας   σχετικάς    πιστώσεις   του Σελ. 379 Συντονιστικό Συμβούλιο Νέων Προσφύγων 35.Ζ.δ.2 Προϋπολογισμού Δημοσίων Επενδύσεων, συνιστώσαι συμμετοχήν της Ελληνικής Κυβερνήσεως εις τας δαπάνας των σχετικών Προγραμμάτων. 5.Επιτρέπεται η εις ενιαίον κείμενον παράθεσις της παρούσης Πράξεως μετά της υπ’ αριθ. 1665/25.8.55 Πράξεως του Υπουργικού Συμβουλίου, δια της αλλαγής της σειράς των άρθρων μετά της αναγκαιούσης φραστικής μεταβολής, άνευ βασικής και ουσιαστικής αλλοιώσεως αμφοτέρων των κειμένων. Εκδόσαν προς τούτο την υπ’ αριθ. 182 παρούσαν πράξιν του, ήτις ισχύει από της δημοσιεύσεως της δια της Εφημερίδας της Κυβερνήσεως, θέλει δε κυρωθή νομοθετικώς.  Ο Πρόεδρος Τα Μέλη  Ακριβές αντίγραφον Σελ. 380 35.Ζ.δ.2 Συντονιστικό Συμβούλιο Νέων Προσφύγων 